SPECIALŪS REIKALAVIMAI ŠIAS PAREIGAS EINANČIAM MOKINIO PADĖJĖJUI

4. Mokinio padėjėjas, einantis šias pareigas, turi atitikti šiuos specialius reikalavimus:
4.1. dirbti mokinio padėjėju gali:
4.1.1. asmuo, įgijęs ne žemesnį nei vidurinį išsilavinimą. Šis asmuo per 2 metus nuo darbo mokinio padėjėju pradžios turi išklausyti ne mažiau nei 16 valandų mokymus dėl darbo su specialiųjų ugdymosi poreikių turinčiais vaikais;
4.1.2. asmuo, turintis pedagogo kvalifikaciją. Šis asmuo per 2 metus nuo darbo mokinio padėjėju pradžios turi išklausyti ne mažiau nei 8 valandų mokymus dėl darbo su specialiųjų ugdymosi poreikių turinčiais vaikais;
4.1.3. asmuo, turintis pedagogo padėjėjo kvalifikaciją;
4.2. mokėti valstybinę kalbą pagal trečiąją valstybinės kalbos mokėjimo kategoriją, nustatytą Lietuvos Respublikos Vyriausybės 2003 m. gruodžio 24 d. nutarimu Nr. 1688 ,,Dėl valstybinės kalbos mokėjimo kategorijų patvirtinimo ir įgyvendinimo";
4.3. būti pasitikrinęs sveikatą, išklausęs privalomojo higienos įgūdžių mokymo bendrąją programą bei privalomojo pirmosios pagalbos mokymo pagrindinę programą;
4.4. gebėti bendradarbiauti su ikimokyklinio ar priešmokyklinio ugdymo mokytojais (toliau – mokytojas),  švietimo pagalbos specialistais ir vaikų tėvais (globėjais).

ŠIAS PAREIGAS EINANČIO MOKINIO PADĖJĖJO FUNKCIJOS

5. Šias pareigas einantis darbuotojas vykdo šias funkcijas: 
5.1. padeda vaikui ar (ir) vaikų grupei atlikti su savitarna, savitvarka ir maitinimusi susijusias veiklas;
5.2. padeda vaikui įsitraukti į ugdomąsias veiklas, dalyvauti ugdymo procese, pasiruošti veiklai reikiamas priemones, teikti pagalbą veiklų metu ir t. t.;
5.3. padeda orientuotis ir judėti Mokyklos aplinkoje ir už jos ribų kasdienės veiklos, ugdomosios veiklos, renginių ir išvykų metu;
5.4. prireikus palydi vaiką į specialios paskirties erdves, jose užtikrina jo saugumą;
5.5. paaiškina vaikui mokytojo skirtas užduotis ir teikia pagalbą jas atliekant;
5.6. padeda perskaityti ar perskaito tekstus, skirtus mokymuisi;
5.7. padeda naudotis ugdymui skirtomis techninės pagalbos priemonėmis pagal ikimokyklinio ar priešmokyklinio ugdymo mokytojo (toliau – mokytojo) ar švietimo pagalbos specialisto pateiktą instrukciją, padeda mokytojui jas paruošti;
5.8. konsultuojasi su Mokyklos vaiko gerovės komisija, mokytoju, švietimo pagalbos specialistu dėl taikytinų veiksmų, kurie padėtų vaikui įsitraukti į ugdymo procesą ir jame dalyvauti;
5.9. vykdo švietimo pagalbos ir kitų specialistų rekomendacijas, instrukcijas, kurios yra nurodytos pagalbos vaikui plane;
5.10 padeda vaikui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padeda sustabdyti jį arba pašalina iš elgesį išprovokavusios aplinkos, teikia informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais;
5.11. pagal kompetenciją dalyvauja pagalbos vaikui plano įgyvendinimo aptarimuose;
5.12. bendradarbiauja su mokytojais, kitais švietimo pagalbą teikiančiais specialistais;
5.13. vadovaujantis švietimo pagalbos specialistų rekomendacijomis padeda vaikui integruotis į Mokyklos bendruomenę, palaikyti draugystę su bendraamžiais, skatina bendravimą ir bendradarbiavimą; 
5.14. padeda įgyvendinti pagalbos vaikui planą ir (ar) savirūpos planą;
5.15. vaikui susirgus ar dėl kitų priežasčių laikinai nelankančiam Mokyklos, direktoriaus pavedimu teikia pagalbą kitiems vaikams, turintiems vidutinių, didelių ar labai didelių specialiųjų ugdymosi poreikių;
5.16. dalyvauja bendruose Mokyklos renginiuose, projektuose ir kitose veiklose;
5.17. laikosi Mokyklos darbo tvarkos taisyklių, periodiškai tikrinasi sveikatą;
5.18. vykdo kitus teisės aktų nustatytus ar Mokyklos direktoriaus priskirtus nenuolatinio pobūdžio pavedimus pagal kompetenciją.



Su pareigybės aprašymu susipažinau, sutinku ir vykdysiu
______________________________________________
(vardas ir pavardė, parašas, data)

